Uus õppehoone hakkab paiknema Tallinna Ülikooli Narva mnt kampuse sisehoovis praeguse kunsti- ja tööõpetuse maja kohal. Mahukas juurdeehitus kasvatab hoone 5-korruseliseks, millele tuleb juurde ka maa-alune parkla. Hoone hoovipoolset külge  on loogilise osana võimalik kasutada lavana erinevate kontsertide, välikinoseansside, etenduste jm ürituste korraldamisel. Hoonel on brutopinda kokku 4600 m2.